stanford-oval/wikipedia huggingface dataset:
Tiibetinmakaki

| Tiibetinmakaki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Vanhan maailman häntäapinat Cercopithecidae
Suku::  Makakit Macaca
Laji::  thibetana
Kaksiosainen nimi
 Macaca thibetana  (Milne-Edwards, 1870) 
 Taiwaninmakakin levinneisyys
Katso myös
   Tiibetinmakaki Wikispeciesissä   Tiibetinmakaki Commonsissa 
Infobox OKNimi-testi OKIUCN-testi OK: 
Tiibetinmakaki (Macaca thibetana) on laajalla alueella Kiinassa tavattava makaki. Kansainvälinen luonnonsuojeluliitto eli IUCN on määritellyt sen silmälläpidettäväksi lajiksi.
Koko ja ulkonäkö

Tiibetinmakaki on makakiksi suhteellisen suurikokoinen ja ruumiinrakenteeltaan roteva. Urokset voivat painaa 30 kiloa, mutta naaraat ovat niitä pienempiä. Sillä on pitkä ja tiheä tummanharvaa karvoitus, joka on tummempi selkäpuolelta ja vaaleampi vatspuolelta. Vatsanseudulla on valkoista karvoitusta. Naamassa ei ole karvoitusta. Naaman väri on vaaleanpunainen ja aikuisilla uroksilla naaraita punaisempi. Tiibetinmakakin häntä on makakiksi lyhyt, vain noin 10 cm pitkä.
Levinneisyys ja elinympäristö

Tiibetinmakakia tavataan Kiinassa ja sen levinneisyysalue käsittää osia Anhuin, Fujianin, Gansun, Guangdongin, Guangxin Guizhoun, Jiangxin, Shaanxin, Sichuanin, Tiibetin, Yunnanin ja Zhejiangin maakunnista. Joissakin lähteissä makakin sanotaan esiintyvän myös Intian puolella Arunachal Pradeshin osavaltiossa, mutta kyseessä lienee pikemminkin lajin sekoittaminen muihin makakilajeihin.
Tiibetinmakakia esiintyy ikivihantaisissa ja kesävihantaisissa lehtimetsissä alueilta noin 1 000 korkeudelta aina 2 500 metrin korkeuteen saakka. Paksu turkki suojaa makakia hyvinkin kylmillä alueilla.
Elintavat

Tiibetinmakakit ovat pääasiassa päiväaktiivisia ja ne viettävät suuren osan ajastaan maassa. Makakit nukkuvat usein esiintymisalueensa luolissa. Makakit elävät suurikokoisissa ryhmissä, joissa on useampia uroksia. Hallitsevassa asemassa on kuitenkin vain yksi uros. Lisääntyminen tapahtuu useimmiten maaliskuun ja huhtikuun välisenä aikana. Noin 4-vuoden ikäisinä sukukypsuksi tulevat naaraat synnyttävät yleensä yhden poikasen kerrallaan kahden vuoden välein. Tiineys kestää suurin piirtein 70 päivää. Myös urokset osallistuvat jälkikasvusta huolehtimiseen.
Makakit käyttävät ravinnokseen esimerkiksi hedelmiä, lehtiä, hyönteisiä, linnunmunia ja jopa pieniä lintuja. Tietyillä paikoilla makakit ovat oppineet myös kerjäämään ruokaa turisteilta.
Uhat, suojelu ja ihminen

Kansainvälinen luonnonsuojeluliitto eli IUCN on määritellyt tiibetinmakakin silmälläpidettäväksi lajiksi. Lajia tavataan suurella alueella, mutta toisaalta se on menettänyt huomattavan osan elinympäristöstään viime vuosikymmenten aikana. Monet metsät ovat kadonneet, mutta toisaalta metsien katoaminen on hidastunut selvästi pahimmasta vaiheestaan.
Tiibetiläisessä mytologiassa esiintyvän tarinan mukaan bodhisattva Tara sai kuusi lasta makakin kanssa ja heistä polveutui tiibetiläisten alkuperäiset kuusi sukua.
Makaki poikasen kanssa.
Makakiryhmä.
Valentina Nappi

| Valentina Nappi |
| --- | --- |

Henkilötiedot
Syntynyt: 6. marraskuuta 1990 (ikä 33) Scafati, Campania, Italia
Pornonäyttelijä
Taiteilijanimet:  Naomi Valentina Valentina Noon
Aktiivisena:  2011–
Elokuvien määrä:  79 (IAFD)
Silmien väri:  ruskea
Hiusten väri:  tumman ruskea
Mitat:  34C-24-36
Pituus:  160 cm
Paino:  50 kg
Aiheesta muualla
Kotisivut
IMDb
Valentina Nappi (s. 6. marraskuuta 1990 Scafati, Italia) on italialainen pornonäyttelijä ja malli. Aikuisviihdeuran hän aloitti vuonna 2011.
Nappi valittiin kesäkuussa 2012 Italian Playboyn Playmateksi. Marraskuussa 2013 hän oli Penthousen kansikuvatyttönä. Helmikuussa 2019 Nappi esiintyi Hustler-lehden sivuilla (kansikuva ja keskiaukeama varattiin Honey Mayalle).
Nappi kirjoittaa kolumnia italialaiseen MicroMega-uutislehteen.
Ehdokkuudet ja palkinnot

| Vuosi | Palkinto | Kategoria | Lopputulos | Viite |
| --- | --- | --- | --- | --- |
| 2013 | XBIZ Awards | Best Foreign Performer | Ehdokkuus |  |
| 2013 | AVN Award | Best Female Foreign Performer | Ehdokkuus |  |
| 2013 | AVN Award | Best Three-Way Sex Scene – G/G/B | Ehdokkuus |  |
| 2013 | AVN Award | Most Promising New Starlet | Ehdokkuus |  |
| 2013 | AVN Award | Best Boobs | Ehdokkuus |  |
| 2016 | AVN Awards | Best Three–Way Sex Scene – G/G/B | Voitto |  |
| 2016 | XRCO Awards | Unsung Siren | Ehdokkuus |  |
| 2017 | AVN Awards | Best Transsexual Sex Scene | Voitto |  |
| 2017 | XBIZ Awards | Foreign Female Performer of the Year | Voitto |  |
| 2018 | XRCO Awards | Orgasmic Analist | Ehdokkuus |  |
| 2019 | XRCO Awards | Unsung Siren | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Valentina Nappi Twitterissä
Valentina Nappi Internet Movie Databasessa. (englanniksi)
Valentina Nappi Internet Adult Film Databasessa (iAFD.com) (englanniksi)
Valentina Nappi Adult Film Databasessa (englanniksi)
Valentina Nappi European Girls Adult Film Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Valentina_Nappi
Käännös suomeksi
Tiibetinspanieli

| Tiibetinspanieli |
| --- | --- |

Avaintiedot
Alkuperämaa:   Tiibet 
Määrä:  Suomessa rekisteröity 33 655
Rodun syntyaika:  noin 200 eaa.
Alkuperäinen käyttö:  vahtikoira
Nykyinen käyttö:  seurakoira
Elinikä:  12–15 vuotta (AKC) n. 11 vuotta (JTO)
Muita nimityksiä:  tipsu, Tibetan Spaniel, Tibet-Spaniel, épagneul tibetain, spaniel tibetano, tiibeti spanjel
FCI-luokitus:  ryhmä 9 Seura- ja kääpiökoirat alaryhmä 5 Tiibetiläiset rodut #231
Ulkonäkö
Paino:  4,1–6,8 kg
Säkäkorkeus:  25 cm
Väritys:  Kaikki väriyhdistelmät sallittuja sillä ehdolla, että pigmentti on musta.
Tiibetinspanieli (tiibetiksi jemtse apso) on Himalajalta peräisin oleva pienikokoinen koirarotu.  Se kuuluu seura- ja kääpiökoirien FCI-roturyhmään 9.
Historia

Tiibetiläiset munkit pitivät tiibetinspanielia pyhänä eläimenä. Tiibetinspanielit olivat luostareiden ja ylhäisön arvostettuja seurakoiria. Niiden tyyppisiä koiria uskotaan olleen Tiibetissä jo 200 vuotta ennen ajanlaskun alkua.
Tiibetinspanieli on valpas rotu, jonka vuoksi sitä käytettiin vahtikoirana. Rotua edustavia yksilöitä käytettiin luostareiden muureilla hälyttämään munkkeja muukalaisen lähestyessä. Vielä nykyäänkin tiibetinspanielit usein etsivät itselleen korkean paikan mistä voi tähystellä ympäristöä.
Tarinan mukaan tiibetinspanielilla oli myös tehtävänä pyörittää tassuillaan rukouspöydän rukousmyllyä. Tiibetinspanieleita ei myyty, mutta sen sijaan tiibetinspanielin lahjoittaminen katsottiin suurena kunnian osoituksena.
Ensimmäinen tunnettu tiibetinspanieli, joka tuotiin Englantiin, oli luultavasti Lhasa, jonka Frank Wormald toi Tiibetistä vuonna 1905. Tohtori Greig, joka tunnetaan tiibetinterrierin kasvattajana, toi 1920-luvulla tiibetinspanieleita Eurooppaan. Suomeen ensimmäiset tiibetinspanielit tuotiin vuonna 1964.
Ulkonäkö

Tiibetinspanielin pää on muuhun ruumiiseen verrattuna pienehkö. Kuono on keskipitkä ja tylppä. Lievä alapurenta on rodulle ominaista. Silmät ovat keskikokoiset, kirkkaat ja etäällä toisistaan. Korvat ovat keskikokoiset ja kiinnittyneet melko korkealle. Kaula on kohtalaisen lyhyt ja voimakas. Runko taas on säkään verrattuna melko pitkä. Etujalat ovat usein hieman länkisääriset. Häntä on runsashapsuinen, korkealle  kiinnittynyt ja kiertyy liikkeessä koiran selän päälle. Tiibetinspanielin säkäkorkeus on yleensä noin 25 senttimetriä ja paino noin 4–7 kilogrammaa.
Turkki on kasvoissa ja raajojen etuosassa lyhyt, muualla rungossa kohtalaisen pitkä ja melko rungonmyötäinen. Korvissa, eturaajojen takaosassa, hännässä ja pakaroissa turkki on pidempi ja tuuheampi. Nartuilla on yleensä vähemmän karvaa kuin uroksilla.
Tiibetinspanielille kaikki värit ja väriyhdistelmät ovat sallittuja sillä edellytyksellä, että pigmentti on musta. Rodulla tulee olla kuitenkin tummanruskeat silmät, joten maksanruskea, lemon ja sininen eivät ole hyväksyttyjä värejä, koska niihin liittyvät vaaleat silmät ja ei-toivottu pigmenttiväri.
Luonne ja käyttäytyminen

Rodun edustajat ovat aktiivisia, eläväisiä, iloisia, uteliaita ja älykkäitä. Tiibetinspanielit ovat myös itsepäisiä, ja tekevät joskus mitä vain itse haluavat. 
Rotu voi olla hankala koulutettava vähäisen miellyttämishalunsa ja itsenäisen luonteensa vuoksi. Tiibetinspanieli voi olla aluksi pidättyväinen vieraita kohtaan.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen kennelliitto: Tiibetinspanieli
Tiibetinspanielit - Tibetan Spaniel Associaton of Finland
Ulf Erik Qvickström

Ulf Erik Qvickström (14. huhtikuuta 1943 Varkaus – 29. tammikuuta 1978 Helsinki) oli suomalainen suomen ja ruotsin kielellä kirjoittanut runoilija ja kääntäjä.
Qvickströmin vanhemmat olivat insinööri Ole Qvickström ja Saara Valio. Hän pääsi ylioppilaaksi Kauniaisten ruotsalaisesta yhteiskoulusta 1961.
Qvickström teki myös kaksi singlelevyä. Vuonna 1964 hän teki singlen Leirinuotion Luona / Djingis Khan ja vuonna 1965 hän äänitti yhdessä Jörgen Petersenin studio-orkesterin kanssa iskelmätulkinnat Shake, Rattle & Roll (Sä Et Kai Raukka Oo) ja Rock Around The Clock (Tunnista Toiseen).
Qvickström oli naimisissa vuodesta 1967 Carita Beckerin kanssa.
Teoksia

Karl XII och drottningens skor : dikter. Söderström & Co, Helsingfors 1966
Limingan viimeinen lilja : runoja. WSOY 1968
Dikter om oss och dom. Söderström & Co, Helsingfors 1969
Herostratos : runoja. WSOY 1975
Suomennoksia

Anthony Buckeridge : Jenningsin maja. Jennings-sarja 3. Tammi 1966 (alkuteos Jennings' little hut)
Anthony Buckeridge : Jennings kiipelissä. Jennings-sarja 4. Tammi 1967 (alkuteos Jennings and Darbishire)
Anthony Buckeridge : Jennings oli sitä mieltä. Jennings-sarja 5. Tammi 1967 (alkuteos According to Jennings)
sheikki Nafzawi : Tuoksuva puutarha ; englanninkiel. käännöksestä The perfumed garden suom. Ulf Erik Qvickström ; kuvitus Ib Spang Olsen. Tammi 1967, 3. painos 1985, 5. painos 1988
Johan Bargum : Kolme, kaksi, yksi. Horisontti 14. Tammi 1969 (alkuteos Tre två ett)
Sven Delblanc : Aasinsilta. WSOY 1970 (alkuteos Åsnebrygga)
Brian Glanville : Juokse, juokse, juokse. Tammi 1970 (alkuteos The olympian)
Cecilia Lindqvist : Matkalla Aronin kanssa. Gummerus 1970, 2. painos 1978 (alkuteos Resa med Aron)
John Walmsley : Neill ja Summerhill : Kuvia ja vaikutelmia. Weilin + Göös, Helsinki 1970 (alkuteos Neill & Summerhill, a man and his work)
Margaret Mead : Ikäryhmien ristiriidat : sukupolvikuilun tutkimusta. Otava 1971  (alkuteos Culture and commitment)
Christer Persson : Lohikäärmeentappaja. Gummerus 1971 (alkuteos Drakdödaren)
Maria Lang : Murhaajan kirja. Gummerus 1972 (alkuteos Mördarens bok)
Johan Bargum : Suomalainen ruletti. Tammi 1972 (alkuteos Finsk rulett)
Günter Wallraff : Reportaaseja julkisivun takaa. Huutomerkki-sarja. Tammi 1973
Christer Persson : Sisäinen vihollinen. Gummerus 1973 (alkuteos Den inre frienden)
sheikki Nafzawi : Tuoksuva puutarha ; koonnut Sir Richard Burton ; toimittanut Charles Fowkes ; valokuvannut Lance Dane ; suomentaneet Ulf Erik Qvickström ja Anna-Maija Viitanen. WSOY 1990, 2. painos 2002 (alkuteos The perfumed garden)
Valentin Krastev

| Valentin Krastev> Henkilötiedot |
| --- | --- |
Kansalaisuus:   Bulgaria
Kyokushin-ottelija
Painoluokka:  Superraskassarja
Kätisyys:  oikea
Vyöarvo:  2. dan
| Mitalit> Maa:   Bulgaria.Miesten kyokushin.European Open  | Mitalit> Maa:   Bulgaria.Miesten kyokushin.European Open  | Mitalit> Maa:   Bulgaria.Miesten kyokushin.European Open  | Maa:   Bulgaria> Miesten kyokushin. |
| --- | --- | --- | --- |
|  Hopeaa | Baja 2003 | avoin |  |
| EM-kilpailut  | EM-kilpailut  | EM-kilpailut  |  |
|  Hopeaa | Riesa 2004 | +90 kg |  |
Valentin Krastev on bulgarialainen karateka ja valmentaja. Hän oli aktiiviurallaan Kyokushinin kaksinkertainen EM-mitalisti.
Kilpaura

Krastev saavutti parhaat menestysvuotensa 2003–2004. Ensin hän saavutti EM-hopeaa avoimessa painoluokassa Unkarissa, hävittyään loppuottelussa Alexandre Rodriguesille.
Toukokuussa 2004 Krastev eteni toistamiseen EM-kilpailussa loppuotteluun, jossa hän hävisi mestaruuden Sokrat Suleimanoville.
Kilprauran jälkeen

Krastev muutti Kanadaan, jossa hän perusti Torontoon oman karateseuran Krastev Kyokushin Karate Academy 2012.
Tracy-sur-Mer

Tracy-sur-Mer'n kirkko
Tracy-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 240 asukasta vuoden 1999 väestönlaskennassa. Tracy-sur-Mer'n pinta-ala on neljä neliökilometriä.
Aiheesta muualla

Kuvia tai muita tiedostoja aiheesta Tracy-sur-Mer Wikimedia Commonsissa
Ulla ja Mark

| Ulla ja Mark |
| --- | --- |
Kirjailija:  Anni Swan
Genre:  nuortenkirja
Kustantaja:  WSOY
Julkaistu:  1924
Löydä lisää kirjojaKirjallisuuden teemasivulta
Ulla ja Mark on Anni Swanin nuortenkirja vuodelta 1924. Se jatkaa tarinaa, joka alkoi kirjassa Pikkupappilassa. Siinä seurataan Ullan ensimmäistä kouluvuotta. Ulla pääsee tätiensä luokse asumaan ja käymään heidän hieman vanhanaikaista tyttökouluaan. Tädit haluavat kasvattaa Ullasta nöyrän ja kiltin nuoren naisen. Luonnollista Ullaa on kuitenkin vaikea muokata, ja jopa ankarat tädit huomaavat nauttivansa Ullan iloisesta ja vapaasta tavasta. Tällä kertaa päättyy sukupolvien välinen konflikti päähenkilön voittoon.
Myös tässä kirjassa Swan vertailee maalaisnuoria rikkaisiin kaupunkilaisnuoriin. Ullan rikas luokkatoveri Vaava on samanlainen kontrasti Ullan luonnollisuudelle kuin kaupunkilaisserkku Tyyrakin. Tälläkin kertaa Swan kuvaa rikkaat karikatyyrimaisesti hienostelevina ja keikarimaisina. Miljöö on perinteisistä tyttökirjoista tuttu koulukaupunki. Edelleen kaupunki koetaan kuitenkin pelottavana, ja Ullalla onkin aluksi vaikeuksia sopeutua uuteen ympäristöön.
Ulla ja Mark on tavallaan tyttökirjan ja poikakirjan sekoitus. Kirjassa seurataan myös Markin elämää uuden isän ja tämän nuoren vaimon kanssa, joka ei ole aivan ihastunut uuteen rooliinsa Markin äitinä. Kun Markin isä kuolee, hänen asemansa joutuu vaakalaudalle väärinkäsitysten takia.
Kirjallisuutta

Sirpa Kivilaakso: Satukuningatar Anni Swan: Elämä ja teokset.  Jyväskylä:  Atena, 2009.  ISBN 978-951-796-561-3.
Tsunekazu Ishihara

| Tsunekazu Ishihara> Henkilötiedot |
| --- | --- |
Syntynyt: 27. marraskuuta 1957 (ikä 66) Toba, Japani
Kansalaisuus:  japanilainen
Ammatti:  videopelisuunnittelija, ohjaaja ja tuottaja
Titteli:  toimitusjohtaja
Muut tiedot
Aktiivisena:  1991–nykypäivä
Merkittävät teokset: Pokémon-pelisarjan musiikki
Tunnustukset:  Japan Innovators Award (2016)
Järjestö:  The Pokémon Company
Tsunekazu Ishihara (jap. 石原恒和, Ishihara Tsunekazu) on japanilainen videopelisuunnittelija, ohjaaja ja tuottaja. Hän työskentelee Pokémon-tuoteperhettä hallinnoivassa The Pokémon Companyssä yhtiön toimitusjohtajana.
Vanamo (nimi)

| Vanamo |
| --- | --- |
Nimipäivä:   
– suomenkielinen:  3. elokuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  kasvilaji vanamo (Linnaea borealis)
Infobox OKNimi-testi OK: 
Vanamo on Suomessa käytössä sekä sukunimenä että naisen ja varsinkin aikaisemmin myös miehen etunimenä.  Nimi johtuu kasvin nimestä vanamo. Vanamon nimipäivä on 3. elokuuta, samana päivänä kuin Linneankin, sillä kasvin tieteellinen nimi on Linnaea borealis, joka johtuu Carl von Linnén nimestä.
Vuoden 2019 loppuun mennessä etunimi Vanamo on annettu hieman yli 1130 naiselle, joista suurin osa on vuoden 2000 jälkeen syntyneitä, sekä noin 30 miehelle. Henkilöitä, joiden sukunimi on Vanamo, oli elokuussa 2020 elossa 222.
Tunnettuja henkilöitä, joiden sukunimi on Vanamo

Elsa Vanamo, oik. Elsa Aarni (1890–1969), näyttelijä
Jorma Vanamo (1913–2006), suurlähettiläs
Kaarlo Vanamo (1873–1925), puutarhuri, tietokirjailija ja toimittaja
Leena Vanamo (1964–2020), iskelmälaulaja
Pia Letto-Vanamo (s. 1954), oikeustieteilijä
Veijo Vanamo (1927–2018), televisiossa esiintynyt keittiömestari
Tidikelt

Tidikelt
Tidikelt on keidasalue Algerian Saharan keskiosassa. Se rajoittuu pohjoisessa Tademaïtin ylänköön, idässä Tassili n’Ajjeriin ja etelässä Mouydir ja Ahnet -vuoria reunustavaan tasankoon. Tidikeltin länsipuolella on Touatin keidasalue. Suurimmat kaupungit ovat Tamanrassetin maakunnan In Salah ja Adrarin maakuntaan kuuluva Aoulef.
Keitaat sijaitsevat laajassa painaumassa, jonka itäosaa kutsutaan nimellä Aguemour. Ilmasto on erittäin kuuma ja kuiva. Seudun asukkaat ovat arabien ja berberien sekakansaa, mustien orjien jälkeläisiä ja tuaregeja. Paikallinen berberimurre on lähes kokonaan sammunut. Perinteisiä elinkeinoja ovat keidasviljely, karjanhoito, käsityöammatit ja kaupankäynti. Nykyään monet työskentelevät öljy- ja kaasuteollisuudessa.
Vanalinn

| Vanalinn |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  1,10 km²
Väkiluku (1.1.2018):  4 943
 – Väestötiheys:  4 493,6 as./km²
Infobox OKVirheellinen NIMI-arvo: 
Vanalinn on asuinalue (vir. asum) Kesklinnan kaupunginosassa Tallinnassa. Sen pinta-ala on 110 hehtaaria ja väkiluku 4 943 henkeä (1.1.2018). Vuoden 2014 alussa asuinalueen väestöstä 57 prosenttia oli virolaisia.
Aiheesta muualla

Kuvia tai muita tiedostoja aiheesta Vanalinn Wikimedia Commonsissa
Uudenseelannintiira

| Uudenseelannintiira |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Tiirat Sterninae
Suku::  Mustatiirat Chlidonias
Laji::  albostriatus
Kaksiosainen nimi
 Chlidonias albostriatus  (G.R. Gray, 1845) 
Katso myös
   Uudenseelannintiira Wikispeciesissä   Uudenseelannintiira Commonsissa 
Infobox OKNimi-testi OKIUCN-testi OK: 
Uudenseelannintiira (Chlidonias albostriatus) on Uuden-Seelannin kotoperäinen tiira. Se pesii vain Eteläsaarella. Lajin populaation koko on 7 000–10 000 yksilöä. Ruokailevia ja vaeltelevia lintuja tavataan myös Pohjoissaarella ja Stewart Islandilla. George Robert Gray kuvaili lajin holotyypin Uudesta-Seelannista 1845.
Trois-Pistoles

| Trois-Pistoles |
| --- | --- |
 Trois-Pistolesin kirkonkylä
 Trois-Pistoles
 Koordinaatit: 48°7′22″N, 69°10′28″W 
Valtio:  Kanada
Provinssi:  Québec
Hallinnollinen alue:  Bas-Saint-Laurent
Aluekunta:  Les Basques
Pinta-ala:  
 – Kokonaispinta-ala:  7,66 km²
Väkiluku (2006):  3 500
 – Väestötiheys:  456,7 as./km²
 
 www.ville-trois-pistoles.ca 
Infobox OKVirheellinen NIMI-arvo: 
Trois-Pistoles on noin 3 500 asukkaan historiallinen kylä Québecin provinssissa Kanadassa. Se sijaitsee Saint Lawrencen estuaarin etelärannalla Rivière-du-Loupin ja Rimouskin välillä, noin 250 kilometrin päässä Québecin kaupungista koilliseen. Kerrotaan, että kylä on saanut erikoisen nimensä (’kolme pistolea’) kolmen kultapistolen arvoisesta hopeapikarista, jonka merimiehet aikoinaan hukkasivat jokeen sen lähistöllä.
Jo ennen Giovanni Caboton 1400-luvun lopussa tekemiä tutkimusmatkoja seudulla vieraili baskikalastajia ja -valaanpyytäjiä, joiden käyttämien valaanrasvauunien jäännöksiä on löydetty Ile-aux-Basquesista kylän edustalta. Vuonna 1687 Trois-Pistolesin kartanonherraksi nimettiin ranskalainen uudisasukas Charles Denys de Vitré, joka luovutti sen maat kymmenen vuotta myöhemmin Jean Rioux’lle vastineeksi Île d’Orléansista. Asukkaat saivat pitkään elantonsa maa- ja metsätaloudesta, mutta nykyään tärkeimpiä elinkeinoja ovat palvelut sekä matkailu. Kesällä kylästä on lauttayhteys Saint Lawrencen pohjoisrannalle.
Aiheesta muualla

Kuvia tai muita tiedostoja aiheesta Trois-Pistoles Wikimedia Commonsissa
Ville de Trois-Pistoles
Uudenvuoden mäkikilpailu

Uudenvuodenpäivän mäkihyppykilpailu on mäkihyppykilpailu, joka hypätään vuosittain uudenvuodenpäivänä Große Olympiaschanze -hyppyrimäessä Garmisch-Partenkirchenissä Saksassa.
Kilpailu on kuulunut mäkihypyn maailmancupin sen alusta asti ja se on Keski-Euroopan mäkiviikon toinen osakilpailu, tosin ensimmäisellä mäkiviikolla, vuonna 1953, se oli avauskilpailu ja siten kaikkien aikojen ensimmäinen mäkiviikon osakilpailu.
Ensimmäinen kilpailu hypättiin uudenvuodenpäivänä 1922. Mäkiviikolla hypätyistä kilpailuista eniten voittoja on saavuttanut saksalainen Jens Weißflog, yhteensä neljä kappaletta.
Tämän kilpailun seuraaminen on Suomessa perinne ja yritys siirtää se maksukanaville 2000-luvun alussa aiheutti niin ison palautevyöryn, että se siirrettiin takaisin ilmaiskanaville. MTV3:n ilmaisella kanavalla kilpailu säilyi vuoteen 2012 asti. Vuosina 2013–2018 MTV/C More lähetti kilpailun suorana vain maksullisilla kanavilla, mutta tällä kertaa palautetta ei suuremmin tullut, koska suomalaisten kiinnostus mäkihyppyyn oli hiipunut kehnon menestyksen vuoksi. Vuonna 2019 kilpailu palasi ensimmäistä kertaa seitsemään vuoteen ilmaiskanavalle, Yle TV2:lle.
Tracy (Kalifornia)

| Tracy |
| --- | --- |
 Katunäkymä

Valtio:  Yhdysvallat
Osavaltio:  Kalifornia
Piirikunta:  San Joaquin
Hallinto:  
 – Pormestari:  Joshua Silveira
Pinta-ala:  
 – Kokonaispinta-ala:  57.70 km²
 – Josta vettä:  0.35 km² (0.61 %)
Korkeus:  16 m
Väkiluku (2010):  82 922
 – Väestötiheys:  1 556.68 as./km²
Aikavyöhyke:  UTC-8 (kesäaika UTC-7)
Motto::  Think Inside the Triangle
Infobox OKVirheellinen NIMI-arvo: 
Tracy on kaupunki San Joaquinin piirikunnassa Kaliforniassa. Sen asukasluku oli vuoden 2010 väestönlaskennassa 82 922. Asukastiheys oli tuolloin 1 046,5 asukasta/km². Kaupungilla on pinta-alaa 54,4 km². Tämä alue ei sisällä lainkaan vettä. Tracyn nykyinen pormestari on Joshua Silveira.
Kuvia kaupungista

Keskustaa
Tracyn kaupungintalo
Viinitila Tracyssa
Ulla von Wendt

Ulla Marianne von Wendt (o.s. Tojkander; 4. toukokuuta 1917 Helsinki – 24. marraskuuta 2011 Helsinki) oli suomalainen kuvittaja ja ruotsin kielellä kirjoittanut lastenkirjailija.
Kuvakirjojensa lisäksi Ulla von Wendt teki 17 Suomen Partiolaisten adventtikalenteria 1947 julkaistusta ensimmäisestä kalenterista alkaen 1960-luvun alkuvuosiin saakka.
Ulla von Wendtillä oli opintoja Taideteollisessa oppilaitoksessa ja lisäksi taideopintoja Brysselissä. Ylioppilaaksi von Wendt tuli Nya svenska samskolan i Helsingfors koulusta 1935. Ulla von Wendtin vanhemmat olivat Bengt Oskar Fredrik Tojkander ja Margit Dorothea Fazer ja puoliso Gunnar von Wendt vuodesta 1939.
Teoksia

ABC-bok för trollungar : av Filikrunkel. Fahlcrantz & Gumælius, Stockholm 1943 suomeksi nimellä Peikko Koukeroisen aapiskirja : peikonpoika Kiekurankiemuran piirtämin kuvin, joita pienokaiset voivat värittää mielin määrin. Kuvataide, Helsinki 1945
Trollpipan ; ritad av Olle Eklund. Berg, Helsingfors 1945, suomeksi nimellä Taikapilli. Vuori, Kouvola 1945
Sjåpagåsen gifter sig : en saga. Söderström, Helsingfors 1945, suomeksi nimellä Hanhi hupakon häät : satu. Kuvataide, Helsinki 1945
Tio sorglustiga berättelser med lärorika bilder om hur Drummel Petronella omsider blev Snälla Petronella. Bildkonst, Helsingfors 1948, suomeksi nimellä 10 hupaisen surullista tarinaa opettavine kuvineen Jörö-tytistä josta vihdoin tuli Kiltti-tytti. Kuvatade, Helsinki 1948
Ramsor för troll av Filikrunkel. Henrik von Wendt, Helsingfors 2002
Vedenjohtavuus

Vedenjohtavuus eli vedenläpäisevyys on maaperässä esiintyvien maa- ja kivilajien ominaisuus, joka kuvaa, miten hyvin ne pystyvät johtamaan vettä. Kivennäismaalajien vedenjohtavuus riippuu niiden rakeisuudesta. Turpeen vedenjohtavuus on riippuvainen siitä, miten maatunutta se on. Maaperän vedenjohtavuus vaikuttaa pohjaveden virtaamaan. Maaperän vedenjohtavuutta ja pohjaveden virtaamia on tutkittu muun muassa moreenimailla.